## Uredba o plaćama

### NN 89/1993 (4.10.1993.), Uredba o plaćama

# VLADA REPUBLIKE HRVATSKE

Na temelju odredbe članka 1. Zakona o ovlasti Vlade Republike Hrvatske
da donosi uredbe kojima se uređuju pojedina pitanja iz djelokruga Sabora
Republike Hrvatske ("Narodne nvoine", broj 74/92), Vlada Repub)ike
Hrvatske je na sjednici održanoj 3. listopada 1993. godine donijela

## UREDBU

### o plaćama

Članak 1.

Ovorn Uredbom uređuje se način utvrđivanja najviših iznosa mase neto
plaća i naknada troškova materijalnih prava određenih kolektivnim ugovorima
koje pravne osobe mogu isplatiti u listopadu, studenom i prosincu 1993.
godine, te iznosi najniže osnovne i minimalne plaće za te mjesece.

Članak 2.

Pravne osobe u privatnom sektoru (kod kojih je više od 50% kapitala
u privatnom vlasništvu i u takvom su statusu regisLrirarke, te kod kojih
je u postupku pretvorbe uplaćeno više od 50% dionica ili udjela u odnosu
na ukupnu vrijednost kapitala) mogu isplaćivati neto plaće i naknade troškova
materijalnih prava u skladu s općim aktom i kolektivnim ugovorom. Pravne
osobe iz stavka 1. ovoga članka dužne su prilikom isplate neto plaća i
naknada troškova materijalnih prava podnijeti Zavodu za platni promel potvrdu
Hrvatskog fonda za privatizaciju da je uplaćeno više od 50% dionica ili
udjela.

Članak 3.

Pravne osobe, osim pravnih osoba iz članka 2. ove Uredbe, te tijela,
organi i organizacije koji se financiraju iz državnog, županijskih, općinskih
i gradskih proračuna ili društvenih fondova mogu u listopadu isplatiti
masu neto plaća najviše u iznosu isplaćene mase neto plaća u rujnu uvećanom
za 24,9%, u studenom najviše u iznosu isplaćene mase neto plaća u listopadu
uvećanom za 4%, te u prosincu najviše u iznosu isplaćene mase neto plaća
u studenom uvećanom za 4%. Pravne osobe, tijela, organi i organizacije
iz stavka 1. ovoga članka mogu, ukoliko im je to povoljnije, u listopadu
isplatiti masu neto plaća najviše do iznosa utvrđenog tako da se neto plaća
po radniku od 685.913 hrvatskih dinara pomnoži s brojem zaposlenih radnika
u rujnu. Utvrđeni iznosi mase neto plaća iz stavka 1. i 2. ovoga članka
korigiraju se za postotak promjene broja zaposlenih.

Članak 4.

Najniža osnovna plaća za listopad utvrđuje se u iznosu od 311488.- hrvatskih
dinara, za studeni u iznosu od 323948.- hrvatskih dinara, te za prosinac
u iznosu od 336.906. hrvatskih dinara. Minimalna plaća za listopad, studeni
i prosinac utvrđuje se u iznosu od 70% najniže osnovne plaće utvrđene za
te mjesce odredbom stavka 1. ovoga članka.

Članak 5.

Naknade troškova materijalnih prava utvrđuje općim odnosno granskim
kolektivnim ugovorima, pravne osobe, tijela, organi i organizacije iz članka
3. ove Uredbe mogu u listopadu, studenom i prosincu isplatiti najviše u
iznosu utvrdenom općim odnosno granskim kolektivnim ugovorima uvećanom
do 30%.

Članak 6.

Upute za primjenu daje, te provedbu ove Uredbe prati i kontrolira Zavod
za platni promet. Zavod za platni promet neće dozvoliti isplatu plaća inaknada
troškova materijalnih prava suprotno ovoj Uredbi.

Članak 7.

Ova Uredba stupa na snagu danom objave u "Narodnim novinama".

Klasa: 120-02/93-01/03

Urbroj: 5030105-93-11

Zagreb, 3. listopada

Predsjednik

**Nikica Valentić, v. r.**

Uredba, NN 89/1993-1742